മുല്ലപ്പെരിയാറില് പുതിയ അണക്കെട്ട് നിര്മ്മിക്കണം: പി.സി ജോര്ജ് കോട്ടയം: ജനങ്ങളുടെ ജീവനും സ്വത്തിനും സുരക്ഷ നല്കുവാന് മുല്ലപ്പെരിയാറില് പുതിയ അണക്കെട്ട് നിര്മ്മിക്കണമെന്ന് പൂഞ്ഞാര് മുന് എം.എല്.എ പി.സി ജോര്ജ്. നിലവില് തമിഴ്നാടിന്റെ നിലപാടിനോട് വഴങ്ങുന്ന സംസ്ഥാന സര്ക്കാര് കേരളത്തോടും ജനങ്ങളോടും ചെയ്യുന്ന മഹാ അപരാധമാണെന്നും ജോര്ജ് കുറ്റപ്പെടുത്തി. പുതിയ ഡാം പണിയണമെന്ന കേരള ഗവര്ണറുടെ ആവശ്യത്തെ സ്വാഗതം ചെയ്ത ജോര്ജ്, കേരളത്തിലെ എല്ലാരാഷ്ട്രീയ നേതാക്കള്ക്കുംതമിഴ്നാട്ടില് ഭൂമിയുണ്ടെന്നും ആരോപിച്ചു. അനുപമ വിഷയത്തില് പാര്ട്ടി ഇടപെടാതെ മാറിനില്ക്കുന്നതാണ് ബുദ്ധി. ഒരമ്മക്ക് അവകാശപ്പെട്ടതാണ് പ്രസവിച്ച കുഞ്ഞ് അതില് യാതൊരു സംശയവും വേണ്ട. അനുപമയ്ക്ക് ആ കുഞ്ഞിനെ കൊടുക്കണം. പക്ഷേ കുഞ്ഞിന്റെ മാതാവ് പറയുന്ന കാര്യത്തില് സ്പെല്ലിഗ് മിസ്റ്റേക്ക് ഉണ്ട്. ഞാനൊന്നും അറിയാതെ ആ കൊച്ചെങ്ങോട്ട് പോയി എന്ന് അനുപമ പറഞ്ഞാല് അത് നമ്മളെയെല്ലാം വിഡ്ഢികളാക്കുകയാണ്. അത് ശരിയല്ല. ചുമ്മാ ഒപ്പിട്ട് വാങ്ങിച്ചെന്നും. ഇപ്പോള് കെട്ടിയോന് ഓടി വന്ന് കൂടിയേക്കുന്നു. ഏതാണ്ട് എല്ലാം സ്പെല്ലിഗ് മിസ്റ്റേക്ക് ആണെന്നും ജോര്ജ് പറഞ്ഞു.